input: EIROPAS CENTRĀLĀS BANKAS LĒMUMS
  (2014. gada 9. jūlijs),
  ar ko atceļ Lēmumu ECB/2013/22 par pagaidu pasākumiem, kas saistīti ar Kipras Republikas emitētu vai pilnībā garantētu tirgojamu parāda instrumentu atbilstību, un Lēmumu ECB/2013/36 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību
  (ECB/2014/32)
  (2014/527/ES)
  EIROPAS CENTRĀLĀS BANKAS PADOME,
  ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
  ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu, 12.1. pantu, 18. pantu un 34.1. panta otro ievilkumu,
  ņemot vērā 2011. gada 20. septembra Pamatnostādni ECB/2011/14 par Eurosistēmas monetārās politikas instrumentiem un procedūrām (1) un jo īpaši tās I pielikuma 1.6., 6.3.1. un 6.3.2. sadaļu,
  tā kā:
  (1)
  Lēmumu ECB/2013/22 (2) un ECB/2013/36 (3) saturs jāiekļauj Pamatnostādnē ECB/2013/4 (4), kas ir galvenais tiesību akts, kurš nosaka pagaidu pasākumus attiecībā uz Eurosistēmas refinansēšanas operācijām un nodrošinājuma atbilstību.
  (2)
  Skaidrības un konsekvences nolūkā, kā arī lai vienkāršotu Eurosistēmas nodrošinājuma regulējumu, tas īstenots, pārstrādājot Pamatnostādni ECB/2013/4.
  (3)
  Lēmumi ECB/2013/22 un ECB/2013/36 tādēļ jāatceļ,
  IR PIEŅĒMUSI ŠO LĒMUMU.
  1. pants
  Lēmumu ECB/2013/22 un ECB/2013/36 atcelšana
  1. No 2014. gada 20. augusta tiek atcelti Lēmumi ECB/2013/22 un ECB/2013/36.
  2. Atsauces uz atceltajiem lēmumiem uzskata par atsaucēm uz Pamatnostādni ECB/2014/31.
  2. pants
  Stāšanās spēkā
  Šis lēmums stājas spēkā 2014. gada 9. jūlijā.
  Frankfurtē pie Mainas, 2014. gada 9. jūlijā